Hvað merkir orðið Glitnir og hvaðan er það upprunnið ? Í Grímnismálum , einu Eddukvæða , eru taldir upp bústaðir ása . Einn þeirra er Glitnir en um hann segir : Glitnir er inn tíundi , Glitni er einnig lýst í Snorra-Eddu : " Þar er ok sá [ staður ] er Glitnir heitir , ok eru veggir hans ok steðr allar og stólpar af rauðu gulli . " Forseti var sonur Baldurs , sonar Óðins , og Nönnu Nepsdóttur . Í Snorra-Eddu segir um hann : " En allir , er til hans koma með sakarvandræði , þá fara allir sáttir á braut . " Hægt er að sjá fyrir sér hve lýsti af bústað sem var þakinn gulli og silfri . Nafnorðið er leitt af sögninni glita ' ljóma , blika' og glitnir er því ' sá sem ljómar , blikar' . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .